Kiirgusvöönd
Kiirgusvöönd (ka radiatsioonivöö(nd)) on suure ioniseeritud osakeste (plasma) kontsentratsiooniga ala mingi taevakeha ümber. Kiirgusosakesed pärinevad enamasti päikesetuulest ja kosmilisest kiirgusest ning püsivad kindlal kõrgusel magnetosfääri mõju tõttu laetud osakestele. Lisaks Maale on selliseid kiirgustsoone tuvastatud ka teistel suurematel planeetidel (Jupiter, Saturn, Uraan, Neptuun). Kiirgusvööndi all mõistetakse seetõttu igasuguse taevakeha ümber eksisteerida võivat ala; Maad ümbritsevat tsooni nimetatakse spetsiaalselt selle avastaja järgi van Alleni kiirgusvööndiks.